Blitsbokke begin 2020 met Japan-wedstryd in NSFoto: GB Jordaan. Ná twee toernooie in die HSBC-sewesreeks lyk dit asof die Blitsbokke en die Nieu-Seelanders van die gunstelingspanne is om met medaljes vanaf die Olimpiese Spele in Tokio terug te keer. Neil Powell se span het eerstens amok in Dubai gemaak, waarna hulle met net twee punte teen Nieu-Seeland in Kaapstad se bekereindstryd verloor het. Al twee spanne het tans 41 ligapunte, terwyl hulle ook die meeste punte op die veld aangeteken het. Nieu-Seeland het 313 punte in die twee toernooie aangeteken, teenoor die Blitsbokke se 275 punte. Suid-Afrika het 169 duikslae uitgevoer en die Kiwi’s 168; Engeland is in die derde plek met hul 144 duikslae. Hoewel statistieke belangrik is, vertel dit net ’n gedeelte van die storie. En die Blitsbokke se kortverhaal oor die afgelope twee toernooie is gevul met hoofstukke van talent, uitstekende vaardighede en trots om die Suid-Afrikaanse trui te dra. Hulle begin hul 2020-veldtog met die Hamiltonse toernooi in Nieu-Seeland waar Japan eerste op hulle wag. Die Blitsbokke het die einste Japan met 49-0 in Kaapstad verrinneweer. Kenia en Engeland is die ander span in hul groep. Dit was ’n goeie jaar vir Suid-Afrikaanse rugby. Die Superrugby-spanne het weliswaar gesukkel, maar die Springbokke en die Blitsbokke het vir ’n paar breëbors-oomblikke gesorg. 25-26 Januarie: Hamilton 1-2 Februarie: Sydney 29 Februarie tot 1 Maart: Los Angeles 7-8 Maart: Vancouver 3-5 April: Hongkong 11-12 April: Singapoer 23-24 Mei: Londen 30-31 Mei: Parys 25 Januarie teen Japan om 02:03 25 Januarie teen Engeland om 07:30 26 Januarie teen Kenia om 01:13